SET ปิดบวก 1 จุด นักลงทุนรอผลประชุม “เฟด” คืนนี้
SET ปิดบวก 1 จุด นักลงทุนรอความชัดเจนประชุมเฟดที่แจ็กสัน โฮล ในคืนวันนี้ ให้แนวต้าน 1,650-1,655 จุด แนวรับ 1,630-1,635 จุด
SET ปิดบวก 1 จุด นักลงทุนรอความชัดเจนประชุมเฟดที่แจ็กสัน โฮล ในคืนวันนี้ ให้แนวต้าน 1,650-1,655 จุด แนวรับ 1,630-1,635 จุด
26 ส.ค. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า ตลาดหุ้นไทยวันนี้เคลื่อนไหวคล้ายกับตลาดหุ้นในกลุ่ม TIP ประกอบกับตลาดหุ้นยุโรปเปิดมาค่อนข้างผันผวนเช่นเดียวกัน โดยมองว่านักลงทุนอาจจะเริ่มชะลอการลงทุน และมีแรงขายทำกำไรออกมาบางส่วน เพื่อรอความชัดเจนของการประชุมธนาคารกลางสหรัฐฯ (เฟด) ที่แจ็กสัน โฮล ในคืนวันนี้ ทำให้หลังจากดัชนีปรับตัวขึ้นมาในช่วงเช้า และเริ่มมีการย่อตัวลงมา แต่สามารถปิดบวกได้เล็กน้อย
สำหรับแนวโน้มตลาดหุ้นไทยในสัปดาห์หน้ามองว่าหากการจัดประชุมเฟดที่แจ็กสัน โฮล ในคืนวันนี้ไม่มีการส่งสัญญาณการคุมเข้มการใช้นโนยาบการเงินมาก คาดว่าดัชนีในสัปดาห์หน้ามีโอกาสแกว่งตัวขึ้นได้ แต่หากมีปัจจัยเซอร์ไพร์สตลาดในทางลบก็อาจจะเป็นแรงกดดันต่อตลาดหุ้นได้ในสัปดาห์หน้า โดยให้แนวต้าน 1,650-1,655 จุด แนวรับ 1,630-1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCB มูลค่าการซื้อขาย 5,464.34 ล้านบาท ปิดที่ 110.50 บาท ราคาไม่เปลี่ยนแปลง
KBANK มูลค่าการซื้อขาย 4,175.68 ล้านบาท ปิดที่ 157.00 บาท ลดลง 0.50 บาท
CBG มูลค่าการซื้อขาย 2,116.78 ล้านบาท ปิดที่ 103.00 บาท ลดลง 3.00 บาท
AOT มูลค่าการซื้อขาย 1,902.37 ล้านบาท ปิดที่ 72.25 บาท ลดลง 0.25 บาท
BBL มูลค่าการซื้อขาย 1,849.00 ล้านบาท ปิดที่ 138.00 บาท ลดลง 1.00 บาท